CELEX: 32007R0071
Language: fi
Date: 2007-01-25 00:00:00
Title: Komission asetus (EY) N:o 71/2007, annettu 25 päivänä tammikuuta 2007 , asetuksessa (EY) N:o 38/2007 säädetyn pysyvän valkoisen sokerin tarjouskilpailun ratkaisematta jättämisestä

26.1.2007   
            
            
               FI
            
            
               Euroopan unionin virallinen lehti
            
            
               L 19/33
            
         
      KOMISSION ASETUS (EY) N:o 71/2007,
   annettu 25 päivänä tammikuuta 2007,
   asetuksessa (EY) N:o 38/2007 säädetyn pysyvän valkoisen sokerin tarjouskilpailun ratkaisematta jättämisestä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 33 artiklan 2 kohdan toisen alakohdan ja kolmannen kohdan b alakohdan,
   sekä katsoo seuraavaa:
   
               (1)
            
            
               Pysyvän tarjouskilpailun avaamisesta Belgian, Tšekin, Espanjan, Irlannin, Italian, Unkarin, Puolan, Slovakian ja Ruotsin interventioelinten hallussa olevan sokerin myymiseksi uudelleen vientiä varten 17 päivänä tammikuuta 2007 annetussa komission asetuksessa (EY) N:o 38/2007 (2) edellytetään osittaisten tarjouskilpailujen järjestämistä.
            
         
               (2)
            
            
               Asetuksen (EY) N:o 38/2007 4 artiklan 1 kohdan nojalla ja 25 päivänä tammikuuta 2007 päättyvässä osittaisessa tarjouskilpailussa tehtyjen tarjousten tarkastelun perusteella on aiheellista päättää olla ratkaisematta kyseistä osittaista tarjouskilpailua.
            
         
               (3)
            
            
               Tässä asetuksessa säädetyt toimenpiteet ovat sokerin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Asetuksen (EY) N:o 38/2007 1 artiklan 1 kohdassa tarkoitettua tuotetta koskevassa osittaisessa tarjouskilpailussa, joka päättyy 25 päivänä tammikuuta 2007, ei tehdä ratkaisua.
   2 artikla
   Tämä asetus tulee voimaan 26 päivänä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2007.
      
         
            Komission puolesta
         
         Jean-Luc DEMARTY
         
         
            Maatalouden ja maaseudun kehittämisen pääosaston pääjohtaja
         
      
   
   
      (1)  EUVL L 58, 28.2.2006, s. 1.
   
      (2)  EUVL L 11, 18.1.2007, s. 4.